b"\n_START_ARTICLE_\nGreg Egan\n_START_SECTION_\nDela\n_START_PARAGRAPH_\nV svojih delih se posve\xc4\x8da temam, kot so kvantna ontologija, matematika, narava zavesti, navidezna resni\xc4\x8dnost, prenos misli, umetna inteligenca, genetika, evolucija, spolnost in ve\xc4\x8dvrednost racionalnega materializma nad religijo, osnovni motiv pa je najve\xc4\x8dkrat filozofski pomen znanosti za dru\xc5\xbebo in psihologijo \xc4\x8dloveka. Njegove kratke zgodbe so redno objavljane v revijah, ki se specializirajo za \xc5\xbeanr znanstvene fantastike, npr. Interzone in Asimov's Science Fiction.\n_START_SECTION_\nPriznanja\n_START_PARAGRAPH_\nZa roman Permutation city je leta 1995 prejel Spominsko nagrado Johna W. Campbella (John W. Campbell Memorial Award). Za kratko zgodbo Oceanic je leta 1998 prejel nagradi Hugo in Locus ter nagrado bralcev revije Asimov's Science Fiction (Asimov's Readers Award)._NEWLINE_Roman Teranezija (Teranesia) je bil leta 2000 nominiran za nagrado Ditmar. Egan je nagrado odklonil, zaradi \xc4\x8desar njegova dela ne morejo ve\xc4\x8d biti nominirana za to nagrado."